《杂诗 其六》
清代·冯誉骥

大雅久不作，荆榛日纵横。谁能千载后，粲然起芒精。

中夜理瑶瑟，古调今难明。惜哉黄钟节，不及瓦釜鸣。

赵女忧鲲弦，秦娥调繁筝。藉非成连作，何以移我情。

作者简介：清广东高要人，字卓如，号展云。道光二十四年进士，由编修累官陕西巡抚。工书法，为岭南人士所宗。其诗典赡高华，为张维屏称赏。有《绿伽楠馆诗存》。